કોંગ્રેસના મુખ્ય પ્રવક્તા રણદીપ સુરજેવાલાએ નરેન્દ્ર મોદી સરકાર પર છેલ્લા 52 મહિનાઓમાં દેશની જનતા પાસેથી 11 લાખ કરોડ રૂપિયાની ‘લૂંટ’નો આરોપ લગાવ્યો. તેમણે કહ્યું કે, મોદી સરકાર નહીં પરંતુ ‘નફાખોર કંપની’ ચલાવી રહ્યાં છે. કોંગ્રેસની માંગણી છે કે, પેટ્રોલ અને ડીઝલની કિંમતોને GSTની મર્યાદામાં લાવવામાં આવે જેતી તેની કિંમતો 15થી 18 રૂપિયા પ્રતિ લિટર સુધી ઘટી શકે છે. બંધને સમાજવાદી પાર્ટી, ડીએમકે, એનસીપી, આરએલડી, જેડીએસ, આરજેડી સહિત તમામ વિપક્ષી દળોએ સમર્થન આપવાનું એલાન કર્યું છે. મહારાષ્ટ્ર નવનિર્માણ સેના પ્રમુખ રાજ ઠાકરેએ પણ કોંગ્રેસના બંધના સમર્થનનું એલાન કર્યું છે.